Raul Vicente Zafra

Raul Vicente Zafra, ka  Raul Vicente, (sündinud 23. novembril 1979) on Hispaania päritolu Eesti arvutiteadlane ja neuroteadlane.

Ta on 2016. aastast Tartu Ülikooli arvutiteaduse instituudi andmeteaduse professor ja 2013. aastal instituudi juurde loodud arvutusliku neuroteaduse uurimisgrupi juht. Tema peamised uurimisvaldkonnad on arvutuslik neuroteadus, arvutiteadus, arvutusmeetodid ja automaatjuhtimisteooria.

Ta oli 2016. aasta detsembris lõppenud projekti, mis käsitles mälutekke sünaptiliste protsesside uurimist biofüüsikalise mudeldamise ja kõrgetasemelise masinõppe abil, vastutav täitja.

Haridus- ja töökäik
Ta lõpetas 2001. aastal ülikooli bakalaureusekraadiga füüsikas ja kaitses 2006. aastal Palma de Mallorcas Baleaari Saarte Ülikoolis doktorikraadi füüsikas. 2007. aastal  pälvis Vicente oma doktoritöö eest Euroopa Füüsikaseltsi aastaauhinna.

2006. aastal tegi ta ülemineku füüsikast ajuteadusesse ja asus järeldoktorina tööle Max Plancki Aju-uuringute Instituuti Frankfurdis.

2012. aastal külastas ta Professor Talis Bachmanni laborit Tallinnas, kus ta osales seminaril ja andis konsultatsioone teadvuse neuronaalsete korrelaatide ja arvutusliku modelleerimise teemal.

2013. aastal asus Raul Vicente tööle Eestisse – Tartu Ülikooli arvutiteaduse instituuti – algul bioinformaatika vanemteadurina, 2014. aastast arvutusliku neuroteaduse vanemteadurina ning 2016. aastal andmeteaduse professorina.

2013. aastal loodi instituudi juures Tartu Ülikooli arvutusliku neuroteaduse uurimisgrupp. Vicente määrati seda juhtima.

Doktoritööde juhendamine
Vicente juhendab (2017. aasta juuli seisuga)  nelja doktoranti: Ardi Tampuud (doktoritöö teema: "Visuaalse informatsioonitöötluse uurimine taalamuses ja ajukoores kasutades biofüüsilist mudeldamist"), Ilja Kuzovkinit ("Masinõpe meetodid aju andmete analüüsis ja aju-arvuti liidese arendamises"), Kristjan Korjust ("Multidimensionaalsete elektroentsefalograafi (EEG) andmete analüüs masinõppe meetoditega") ja Tambet Matiisenit ("Õpitud tunnuste tekkimise uurimine mitmekihilistes närvivõrkudes").

Tunnustus
1997 – Hispaania füüsikaolümpiaadi pronksmedal
2006 – Baleaari Saarte Ülikooli füüsikaosakonna PhD Extraordinary Award
2007 – Euroopa Füüsikaseltsi kvantelektroonika ja optika divisjoni auhind QEOD Thesis Prizes väljapaistva doktoritöö eest rakendusoptika alal
2014 – Tartu Ülikooli arvutiteaduse instituudi aasta teadlane

Publikatsioonid
Fischer, I.; Vicente, R.; Buldú, J.M.; Peil, M.; Mirasso, C.R.; Torrent, M.C.; García-Ojalvo, J. (2006). "Zero-lag Long-range Synchronization Via Dynamical Relaying". Physical Review Letters, 97(12), 123902
Vicente, R.; Gollo, L.L.; Mirasso, C.R.; Fischer, I.; Pipa, G. (2008). "Dynamical relaying can yield zero time lag neuronal synchrony despite long conductions delays". Proceedings of the National Academy of Sciences of the United States of America, 105(44), 17157–17162.
Perez, T.; Garcia, G.C.; Eguiluz, V.M.; Vicente, R.; Pipa, G.; Mirasso, C.R. (2011). "Effect of the topology and delayed interactions in neuronal networks synchronization". PLoS ONE, 6(5), e19900
Lindner, M.; Vicente, R.; Priesemann, V.; Wibral, M. (2011). "TRENTOOL: an open source toolbox for MATLAB to analyze information flow in time series data with transfer entropy". BMC Neuroscience, 12, Article nr 119
Vicente, R.; Wibral, M.; Lindner, M.; Pipa, G. (2011). "Transfer entropy –A model-free measure of effective connectivity for the neurosciences". Journal of Computational Neuroscience, 30(1), 45–67.
Wibral, M.; Pampu, N.; Priesemann, V.; Siebenhühner, F.; Seiwert, H.; Lindner, M.; Lizier, J.T.; Vicente, R. (2013). "Measuring information-transfer delays". PLoS ONE, 8(2), e55809
Wollstadt, P.; Martinez-Zarzuela, M.; Vicente, R.; Diaz-Pernas, F.J.; Wibral, M. (2014). "Efficient transfer entropy analysis of non-stationary neural time series". PLoS ONE, 9(7), e102833
Aru, J., Aru, J., Priesemann, V., Wibral, M., Lana, L., Pipa, G., Singer, W., & Vicente, R. (2015). "Untangling cross-frequency coupling in neuroscience", Current Opinion in Neurobiology, 31, 51–61. PDF

Viited

Välislingid
 
Raul Vicente tsiteeringute profiil. Google Scholar (inglise keeles)

Eesti informaatikud
Eesti neuroteadlased
Hispaania teadlased
Tartu Ülikooli professorid
Sündinud 1979